48. ΝΟΜΟΣ υπ΄ αριθ.156 της 2/4 Σεπτ. 1975(ΦΕΚ Α΄186) Περί επανιδρύσεως των δια του Ν.Δ.842/71 καταργηθεισών Παιδαγωγικών Ακαδημιών. Άρθρ.1.-Επανιδρύονται από του σχολικού έτους 1975-76 αι δια του Ν.Δ.842/71 «περί αναδιοργανώσεως των Παιδαγωγικών Ακαδημιών και συμπληρώσεως της περί αυτών κειμένης νομοθεσίας «(άνωτ. αριθ. 37) καταργηθείσαι Παιδαγωγικαί Ακαδημίαι: α)Μαράσλειος Αθηνών, β)Ράλλειος Πειραιώς, γ)Ρόδου και δ)Θεσσαλονίκης. Άρθρ.2.-Αι εις διδακτικόν προσωπικόν ανάγκαι των εν άρθρ. 1 Παιδαγωγικών Ακαδημιών θέλουσι καλυφθή δι΄ αποσπάσεων εκ του νυν υπηρετούντος εις τας Παιδαγωγικάς Ακαδημίας και Σχολάς Νηπιαγωγών προσωπικού η καθηγητών και διδασκάλων της Μέσης και Δημοτικής Εκπαιδεύσεως, η δι΄ αναθέσεως διδασκαλίας εις τους τελευταίους τούτους καθηγητάς και διδασκάλους εφ΄ όσον κέκτηνται τα κατά τας κειμένας διατάξεις νόμιμα προσόντα. Άρθρ.3.-1.Τα τέως πρότυπα δημοτικά σχολεία των επανιδρυομένων Παιδαγωγικών Ακαδημιών Θεσσαλονίκης, Ράλλειου και Ρόδου, προσαρτώνται εις ταύτας. 2.Τα πρότυπα δημοτικά Σχολεία του Μαρασλείου Διδασκαλείου, Δημοτικής Εκπαιδεύσεως προσαρτώνται εις την επανιδρυομένην, δια του παρόντος Μαράσλειον Παιδαγωγικήν Ακαδημίαν. Ταύτα χρησιμοποιούνται και προς πρακτικήν άσκησιν των μετεκπαιδευομένων εν τω άνω Διδασκαλείω διδασκάλων. Άρθρ.4.-«Τα αρχεία, αι βιβλιοθήκαι, τα έπιπλα και σκεύη, ως και λοιπά πάσης φύσεως περιουσιακά στοιχεία των σχολικών ταμείων των εν άρθρ. 1 Παιδαγωγικών Ακαδημικών, τα μεταβιβασθέντα κατ΄ εφαρμογήν του Ν.Δ. 842/1971, του κατ΄ εξουσιοδότησιν τούτου εκδοθέντος υπ΄ αριθ, 345/1971 Β.Δ/ τος και του Ν.Δ. 1057/1971 είτε εις σχολικά ταμεία ετέρων Παιδαγωγικών Ακαδημιών η Εκπαιδευτικών Ιδρυμάτων, είτε εις το Δημόσιον, επαναμεταβιβάζονται κατά κυριότητα εις τα σχολικά ταμεία των επανιδρυομένων Παιδαγωγικών Ακαδημιών, από της δημοσιεύσεως του παρόντος.». Το άρθρ. 4 αντικατεστάθη ως άνω, αφ΄ ης ίσχυσε, δια του άρθρ. 2 Νόμ. 227/1975 (κατωτ. σελ. 272, 259). Άρθρ.5.-Δι΄ αποφάσεων του Υπουργού Εθνικής Παιδείας και Θρησκευμάτων καθορίζεται πάσα αναγκαία προς εφαρμογήν του παρόντος λεπτομέρεια. Εξεδόθη η υπ΄ αριθ. Φ. 510/20/96719 της 18 Σεπτ./3 Οκτ. 1975 (ΦΕΚ Β΄ 1099) Αποφ. Υπ. Παιδείας «περί επαναμεταβιβάσεως περιουσιακών στοιχείων εις τας επανιδρυθείσας δια του Νόμ. 156/1975 Παιδαγωγικάς Ακαδημίας, Μαράσλειον Αθηνών, Ράλλειον Πειραιώς, Θεσσαλονίκης και Ρόδου». Ετροποποιήθη δια της υπ΄ αριθ. Φ. 510/20/ 06719α της 8/21 Ιαν. 1976 (ΦΕΚ Β΄ 53) ομοίας. Άρθρ.6.-1.Η εποπτεία επί της λειτουργίας των Παιδαγωγικών Ακαδημιών, των Σχολών Νηπιαγωγών και των Ανωτάτων Σχολών Οικιακής Οικονομίας, ως και του προσωπικού αυτών ασκείται υπό του Υπουργού Εθνικής Παιδείας, όστις δύναται να αναθέτη ταύτην δι΄ αποφάσεων του εις τον αρχαιότερον Γενικόν Διευθυντήν Παιδαγωγικής Ακαδημίας η τούτου μη υπάρχοντος εις τον αρχαιότερον Διευθυντήν Παιδαγωγικής Ακαδημίας  2.Η εποπτεία επί της λειτουργίας των Διδασκαλείων Μέσης και Δημοτικής Εκπαιδεύσεως ασκείται ωσαύτως υπό του Υπουργού Εθνικής Παιδείας, όστις δι΄ αποφάσεων του αναθέτει ταύτην εις ανώτατον εκπαιδευτικόν λειτουργόν. 